Als
Als on Läänemere saar, mis kuulub Taanile. Asub Väike-Beldi lõunaotsas Jüütimaa rannikul. Saare pindala on 321 km² ja seal elab 51 806 inimest (1. jaanuari 2006 seisuga). Saare suurim linn ja keskus on Sønderborg, mis asub niihästi Alsil kui ka Jüütimaal, sest neid eraldav Alsi väin on kitsas. Als on mandriga ühendatud kahe silla abil: 331 meetri pikkust Kuningas Christian X silda, mis ehitati 1925–1930, kasutavad nii autod kui ka rongid, ja 682 meetri pikkune Alssundi sild, mis ehitati 1978–1981, on ainult autodele.